10.000 de alergători au luat startul la primul eveniment major de alergare stradală din acest an, găzduit de Capitală, cea de-a 13-a ediție OMV Petrom Bucharest Half-Marathon.
La Semimaraton OMV Petrom (21 km), proba masculină, primii trei câștigători au fost din Kenya: Alex Nzioka Matata cu timpul de 1 oră, 1 minut și 4 secunde, urmat de Elvis Chebor Tabarach (01.04.03) și Bismark Kibet Langat (01.04.10). Pe locul 5 a ajuns Leonard Mitrică din România (01.07.04).
La Semimaraton OMV Petrom (21 km), proba Feminină, primele trei locuri au fost ocupate tot de sportive din Kenya: Kosgei Cynthia Chepchirchir și-a păstrat titlul de anul trecut cu timpul de 1 oră,10 minute și 49 de secunde. Apoi, au trecut linia de sosire Rabecca Cheppkwemoi (01.12.09) și Naomi Jepkogei Maiyo (01.13.42). Alexandra Ioniță a fost prima româncă din clasament, pe locul 6 (01.21.45).
La cursa 10k Autonom, proba masculină, primii trei au fost: George Surlea cu timpul de 00.32.25, urmat de Albert Munteanu (00.32.34) și Dino Vidmar (Slovenia) cu timpul de 00.32.42.
La cursa 10k Autonom, proba feminină, primele trei sportive au fost din România: Alice Perjoiu care a înregistrat timpul 00.36.51, urmată de Mihaela Botnari cu timpul 00.38.26 și Claudia Necula cu 00.41.29.
La Cursa Ștafetă a câștigat echipa Garmin Moldova (Republica Moldova) cu timpul de 1 oră, 7 minute și 25 de secunde pentru distanța de 21km.